I juli ble det 400 færre helt arbeidsledige, ifølge sesongjusterte tall fra NAV. Det er åttende måned på rad at ledigheten faller.

Andelen helt ledige er nå på 2,8 prosent av arbeidsstyrken, ned fra 3,2 prosent i juli i fjor. Ledigheten har nå falt i åtte måneder på rad.

– Arbeidsledigheten fortsatte å falle i juli. Så langt i år har antallet helt ledige falt med mer enn 7 000 personer, justert for normale sesongvariasjoner. Bedringen har kommet over hele landet, også i fylkene som ble hardest rammet av nedturen i oljebransjen, sier arbeids- og velferdsdirektør Sigrun Vågeng i en kommentar.

LEDIGHETEN FALLER: Antallet helt ledige har nå falt i åtte måneder på rad, helt siden november 2016. Kilde: Nav

Antallet helt ledige falt prosentvis mest i Hedmark, Oppland og Nordland i juli.

Norges største melgerhus, DNB Markets, mener dagens tall er positive.

- Arbeidsledigheten fortsetter nedover og antall helt ledige har falt markert så langt i år. Norges Bank venter også en gradvis bedring i norsk økonomi. Dagens tall støtter opp under dette bildet og at Norges Bank er ferdige med å kutte renten, skriver økonom Jeanette Strøm Fjære i DNB Markets i en kommentar.

Statistisk sentralbyrå (SSB) publiserer også ledighetstall. Ifølge dem var arbeidsledigheten, målt gjennom arbeidskraftsundersøkelsen (AKU) på 4,3 prosent av arbeidsstyrken i mai. SSB-tallene har de siste årene vært betydelig høyere enn Nav-tallene.

Les også Nå er Jeff Bezos verdens rikeste mann - passerte Bill Gates

Har du fått med deg denne videoen?